|  |  |
| --- | --- |
| Az előterjesztést tárgyalta: |  |
|  | Pénzügyi és Gazdasági Bizottság  |
|  | Városfejlesztési, -üzemeltetési és Környezetvédelmi Bizottság |
|  | Kulturális és Társadalmi Kapcsolatok Bizottsága Költségvetési Szakmai Bizottság |

A határozati javaslatot törvényességi szempontból megvizsgáltam:

 (: dr. Kaczmarski János :)

 jegyző

**ELŐTERJESZTÉS**

Szombathely Megyei Jogú Város Közgyűlésének 2008. november 27.-i ülésére

Javaslat az „AGÓRA SAVARIA” az új szellemi városközpont kialakítása beruházási programjára

Szombathely Megyei Jogú Város Önkormányzata a 179/2008. (IV. 24.) Kgy. számú határozatával döntött a HEMO déli szárnyának felújításáról, oly módon, hogy az épületben színház működése biztosított legyen. Ehhez bruttó 600 000 000.-Ft összeget biztosít a 2009. évi költségvetési rendeletében. A Közgyűlés a projekt beruházási programját 178/2008. (IV. 24.) Kgy. számú határozatával elfogadta.

Ezt követően kiírásra került a Társadalmi Infrastruktúra Operatív Program keretében az „AGÓRA Multifunkcionális Közösségi Központok és Területi Közművelődési Tanácsadó Szolgálat Infrastrukturális feltételeinek kialakítása” című pályázat, melynek célja olyan közművelődési intézményrendszer kialakítása, amely a közoktatási és közművelődési rendszer összekapcsolása, az egész életen át tartó tanulás feltételeinek javítása és infrastrukturális hátterének kialakítása, illetve fejlesztése révén lehetőséget teremt a jobb minőségű kulturális szolgáltatások biztosítására.

A pályázat kétfordulós. Az első fordulóban a projektötlet bemutatása a feladat, a második fordulóban kell a projektet részletesen kidolgozva benyújtani.

Szombathely Megyei Jogú város Közgyűlése 59/2008. (II. 28.) Kgy. számú határozatával döntött a pályázaton történő részvételről. A pályázat célja a HEMO épületében az Agóra intézménytípus létrehozása Szombathelyen egy új komplexum építésével és a városban működő közművelődési intézmények racionálásával. A projekt során kialakításra kerül a meglévő épület bővítésével egy 7285 m2 nettó szintalapterületű, új funkciókat is magába foglaló multifunkcionális közösségi központ, amely alkalmas a közösségi-művelődési, oktatási-felnőttképzési és élmény funkciókat integráló működésre. A projekt része az intézmény tevékenységtípusoknak megfelelő infrastrukturális feltételeinek megteremtése is. Az intézmény a partneri szándéknyilatkozatok alapján 352 település számára kínál közművelődési szolgáltatásokat. A fejlesztés révén növekedni fog a városban nyújtott szolgáltatások mennyisége és minősége és az igénybe vevők száma.

A benyújtott pályázat eredményéről az OKM Támogatáskezelő Igazgatóság 2008. október 17.-én kelt levelében értesítette Szombathely Megyei Jogú Város Önkormányzatát. A projektfejlesztés támogatására - **maximálisan** 1 460 182 000.-Ft **nettó** - támogatási összegről döntött (76,24% támogatási intenzitás) az OKM, és a második fordulóban benyújtandó részletes kidolgozásra alkalmasnak ítélte a projektet. A Közreműködő szervezet (OKM Támogatáskezelő Igazgatóság) a második fordulóban benyújtandó adatok alapján **kisebb összegű támogatásról is** dönthet, melynek következtében az önerő összege is módosul.

A támogatásra javasolt összeg felhasználására sikeres második fordulós pályázat esetén köthető támogatási szerződés.

A támogatási szerződés **maximális összeggel történő megkötése esetén** várható költségmegoszlás: (Táblázatosan a beruházás kiadásai, a szükséges önerő, a támogatás összege, és a visszaigényelhető áfa összege éves felbontásban a következően alakul - ezer Ft-ban ).

|  |  |  |  |  |
| --- | --- | --- | --- | --- |
|  | **2008 év** | **2009 év** | **2010 év** | **összesen** |
| Áfa visszaigénylés | 9 345,- | 117 500,- | 280 149,- | **406 993,-** |
| Támogatásmax. összege | 0 | 381 200,- | 1 079 023,- | **1 460 223,-** |
| **Önerő**  | **46 723,-** | **206 300,-** | **336 275,-** | **589 298,-** |
| Összeskiadás | 56 067,- | 705 000,- | 1 695 447,- | **2 456 514,-** |

**Sikertelen AGÓRA pályázat esetén az I. ütem felújításának teljes összegét a** városnak kell biztosítania a 179/2008 (IV. 24.) Kgy. számú határozat értelmében.

Az „AGÓRA Multifunkcionális Közösségi Központok és Területi Közművelődési Tanácsadó Szolgálat Infrastrukturális feltételeinek kialakítása” című pályázat II. fordulójának benyújtásához szükséges további döntések meghozatalára a 2008. decemberi Közgyűlésen kerül sor.

A jelen beruházási program a rendelkezésre álló pályázati anyag, megvalósíthatósági tanulmányterv és építési tanulmányterv alapján készült.

Kérem a Tisztelt Közgyűlést, hogy az előterjesztést és a beruházási programot szíveskedjen megvitatni és elfogadni.

Szombathely, 2008. november „….„

 Dr. Ipkovich György

**HATÁROZATI JAVASLAT**

**……./2008. (XI. 27.) Kgy. határozat**

Szombathely Megyei Jogú Város Közgyűlése az „AGÓRA SAVARIA” az új szellemi városközpont kialakítása projekt beruházási programjára vonatkozó előterjesztést megtárgyalta, és az alábbi határozatot hozza:

1. A Közgyűlés az „AGÓRA SAVARIA” az új szellemi városközpont kialakítása projekt beruházási programját megtárgyalta, és azt az előterjesztésben foglalt tartalommal elfogadja.

2. A Közgyűlés felkéri a polgármestert és a jegyzőt, hogy maximális összegű támogatás esetén a beruházáshoz szükséges önerő 206 300 000,- Ft összegű fedezetéről - a Szombathely Megyei Jogú Város 2009. évi költségvetésében, 336 275 000,-Ft összegű fedezetéről a 2010. évi költségvetési rendeletben gondoskodjanak.

Felelős: Dr. Ipkovich György polgármester

 Németh Kálmán alpolgármester

Dr. Kaczmarski János jegyző

(A végrehajtásért felelős:

Ávár János, a Tisztségviselői Osztály vezetője

Lakézi Gábor, a Városfejlesztési és Üzemeltetési Osztály vezetője

Stéger Gábor, a Közgazdasági Osztály vezetője)

Határidő: 1. pont tekintetében: azonnal

 2. pont tekintetében:

 2009. és 2010. évi költségvetési rendelet megalkotása